cyanic-selkie/wikianc huggingface dataset:
Harry Potter and the Prisoner of Azkaban
Fryske oersetting
De Fryske oersetting fan it boek soe noch oerset wurde moatte troch Jetske Bilker by Utjouwerij Bornmeer. Hja wie ek de oersetster fan it earste diel, en hja wie fan doel ek de oare seis boeken oer te setten. De oersetting fan 'Harry Potter and the Prisoner of Azkaban' soe yn 't Frysk likernôch 'Harry Potter en de Finzene fan Azkaban' wêze moatte.
Tomoyuki Kajino
(11 july 1960) is in eardere Japansk fuotballer. Earder spile foar Yanmar Diesel, Gamba Osaka en Kashiwa Reysol.
Jo Walton
Libben
Sûnt 2008 skriuwt Walton ek in kollem foar de webside fan útjouwerij Tor Books (www.tor.com). Foar it meastepart giet it dêrby om kritiken op âldere útjeften.
Tobrûk (festingwurk)
De namme Tobrûk is ôflaat fan it plak Tobrûk yn Libië, dêr't sokke bouwurken yn 1941 foar it earst set waarden troch it Italjaanske leger. Letter waard it model oernommen troch de Dútsers en fan 1942 ôf yn Europa ynbrocht.
Mainstream
Mainstream (útspr.: ['me:nstɹi:m], likernôch: "meenstriim") is in Ingelske term dy't "haadstreaming" betsjut. Dêrmei wurdt ferwiisd nei aktiviteiten (bgl. yn 'e literatuer, filmyndustry en muzyk) dy't foar in grutte mannichte minsken ynteressant binne of wêze kinne. Sokke mainstream-sjenres binne dêrom ek oerdúdlik yn 'e maatskippij oanwêzich. It tsjinstelde fan mainstream binne sjenres dy't har spesifyk rjochtsje op in beskaat publyk, lykas science fiction, fantasy, horror en westerns yn 'e literatuer en de filmyndustry, en reggae, hiphop, jazz en country yn 'e muzyk. Yn in breder ferbân kin it tsjinstelde fan mainstream yn in maatskippij ek foarme wurde troch kultueruterings yn it algemien dy't (oant no ta) mar in bytsje minsken oansprekke, en dy't betitele wurde as subkultueren en/of de underground.
Duvelsaai
Neffens it folksleauwe soe de duvel de aaien lein hawwe. Duvelsaaien komme foar by stjonkswammen, traljestjonkswammen en inketfiskswammen.
Plantesykte
In plantesykte kin feroarsake wurde troch ferskate organismen. De oantaastings troch skimmels, baktearjes, firussen en nematoaden wurde meast syktes neamd. De oantaasting troch ynsekten (lykas miten) en oare bisten, lykas fraat foar wyld en fûgels, neame jo pleagen.
Olympus Has Fallen
Plot
Underwilens bliuwt Banning foar de terroristen hinderlik aktyf yn it Wite Hûs. Hy deadet ferskaten fan har en hellet yn it Oval Office de satellyttillefoan fan 'e presidint sels út in klûs dêr't er de kombinaasje noch fan hat, sadat er streekrjocht kontakt lizze kin mei Jacobs en Trumbull. Troch Banning syn aktiviteiten ûntdekke de Amerikaanske autoriteiten dat de lieder fan 'e terroristen in Kang Yeonsak is, de foaroanman fan in pro-Noardkoreaanske paramilitêre organisaasje. Yn 'e presidinsjele bunker ûnderwerpt Kang admiraal Hoenig en minister McMillan oan marteling om efter harren Cerberus-koades te kommen, oant presidint Asher harren befel jout om 'e koade op te jaan en sa it faaie libben derôf te rêden. Hy is nammentlik wisberet om syn eigen koade nea of te ninter op te jaan, en sûnder ien fan 'e trije koades kin Kang dochs neat. Kang hat dêr lykwols wat op betocht en jout syn mannen opdracht om it Wite Hûs te trochsykjen nei Connor Asher, de jonge soan fan 'e presidint. Trumbull, dy't berjocht fan NORAD kriget dat twa fan 'e trije Cerberus-koades yn it systeem ynfierd binne, beseft dat it jonkje it swakke plak is fan 'e presidint. Hy jout dêrom Banning opdracht om Connor te finen en út it Wite Hûs te bringen.
Sint-Joariskleaster (Homs)
Skiednis
It kleaster wurdt it meast besocht troch pylgers op de feesten fan Sint-Joaris (6 maaie) en de Krúsferheffing (14 septimber).
Central Intelligence
Plot
Yn 'e bar wurdt Calvin opwachte troch in reuseftige spierbondel fol selsfertrouwen, dy't sûnder swierrichheden fjouwer man útskeakelet as der slaanderij útbrekt. Calvin kin suver net leauwe dat Bob Stone deselde is as de grouwe, bangige Robbie Wheirdicht dy't him noch bystiet fan harren middelbere-skoalletiid. Stone hellet Calvin oer om in ritsje op syn motor te meitsjen, en as er him letter by syn hûs ôfleveret, is Calvin sa dom om te sizzen: "As der ea ris wat is dat ik foar dy dwaan kin, dan joust mar in gil." Stone giet dêr fuortendaliks op yn en lit Calvin, mei syn boekhâlderskennis, nei guon transaksjes op in mei in koade befeilige webside sjen. Calvin ken dêr in feilingsite yn werom dêr't foar miljoenen dollars omgeane út alderhanne fertochte lannen, lykas Noard-Koreä, Iraan en Syrje. It úteinlik bod op wat der dan ek mar ferhannele wurdt, sil de folgjende deis útbrocht wurde. As er Stone dêroer ûnderstean wol, ûntwykt dy syn fragen, mar ûnderwilens wit er Calvin wol safier te krijen dat er op syn bank sliepe mei.
Produksje
Central Intelligence waard regissearre troch Rawson Marshall Thurber, ek bekend fan ûnder mear We're the Millers (2013). It senario waard skreaun troch Ike Barinholtz en David Stassen, mei wat oanpassings troch Thurber sels. De preproduksjefaze rûn al fan 2010 ôf. As produsinten wiene by Central Intelligence belutsen: Scott Stuber, Peter Principato, Paul Young en Michael Fottrell, foar de filmstudio's New Line Cinema, RatPac-Dune Entertainment, Bluegrass Films, Principato-Young Entertainment en it Sineeske Perfect World Pictures. Barry Peterson fierde de kamerarezjy, wylst de filmmuzyk fersoarge waard troch Theodore Shapiro en Ludwig Göransson. Foar de film wie in budget fan $50 miljoen beskikber.
Halkomelem
Taalgebiet
It oarspronklike taalgebiet fan it Halkomelem besloech in oansjenlik diel fan wat no it súdwestlike part fan 'e Kanadeeske provinsje Britsk-Kolumbia is. Op Vancouvereilân omfette it it súdeasten fan it eilân, oan 'e westkust fan 'e Saanich-ynham yn noardlike rjochting oant foarby it eilantsje Gabriola, en oan 'e eastkust fan Nanaimo oant Nanoose Bay. Op it fêstelân fan Britsk-Kolumbia omfieme it de hiele delta fan 'e rivier de Fraser, fanôf it uterste noarden fan 'e Amerikaanske steat Washington oant foarby de noardlike râne fan 'e stêdekloft fan Vancouver, en by de kust wei rivierop oant de Harrison-mar en de westlike râne fan 'e Fraser Canyon.
Skiednis
It Halkomelem is as taal fuortkommen út 'e komplekse sosjale en ekonomyske útwikseling tusken de ûnderskate stammen dy't de taal brûkten. In soad lju fan Vancouvereilân stieken nammentlik simmerdeis de Strjitte fan Georgia oer nei it fêstelân, dêr't se kampen opsetten oan 'e iggen fan 'e rivier de Fraser om dêr yn july en augustus te wêzen as de salm fan 'e see ôf de rivier op kaam. Beävensearre houliken tusken bern út ferskillende dialektgebieten kamen dêrtroch in protte foar, sadat der yn 'e krite fan 'e Strjitte fan Georgia en de Puget Sound in regionaal sosjaal netwurk ûntstie.
Tal sprekkers
By de Kanadeeske folkstelling fan 2016 joegen lykwols 475 minsken op dat harren memmetaal it Halkomelem wie. Mei de 25 sprekkers út 'e Feriene Steaten soe dat it totaal op 500 sprekkers bringe, wat, ferrekkene mei de totale etnyske befolking, in persintaazje opleveret fan 2,1%. Yn elts gefal bestiet it meastepart fan 'e memmetaalsprekkers fan it Halkomelem út lju yn har middeljierren of âlder. Sadwaande minderet it tal sprekkers gau troch natuerlik ôfstjerren.
Njonken de memmetaalsprekkers waarden yn 2014 yn Kanada ek 990 lju teld dy't it Halkomelem yn ferskate mjitte as twadde taal behearskje. By de Kanadeeske folkstelling fan 2016 joegen fierders 1.060 minsken oan dat se "kennis hiene" fan it Halkomelem (wat fansels in hiel soad betsjutte kin). Ek joegen by de folkstelling 45 minsken op dat it Halkomelem de deistige omgongstaal by harren yn 'e hûs wie, wylst 15 minsken opjoegen dat it Halkomelem de deistige omgongstaal by harren op it wurk wie.
Fokalen
It Halkomelem omfiemet fiif fokalen: a, e, ə (de sjwa), i en u. Utsein de sjwa komme se behalven as koarte fokalen ek allegear foar as lange fokalen. Lange lûden wurde yn 'e stavering fan it Halkomelem werjûn troch se folgje te litten troch in middelpunt (·), dus: a·, e·, i· en u·. Fan 'e fiif fokalen binne de a, a·, e, e·, ə, i en i· tige algemien, wylst de u en u· benammen yn lienwurden foarkomme.
Brêge (skip)
Bemanning
By it farren is de brêge fan in skip altyd bemanne. Hokker spesifike bemanning ferlet fan is, ferskilt, ôfhinklik fan it farwetter dêr't it skip him befynt, de waarsomstannichheden en de tiid fan 'e dei. ● op tige drokke kustwetters en/of rivieren bestiet de bemanning út kaptein, stjoerman, roerman en útkyk ● by mist, stoarm of oare foarmen fan min waar bestiet de bemanning út kaptein, stjoerman en útkyk ● by normale omstannichheden nachts bestiet de bemanning út stjoerman en útkyk ● by normale omstannichheden oerdeis bestiet de bemanning út stjoerman en útkyk, al mei de útkyk ferfalle as der in wachtalaarm (deademansknop) oanwêzich is
Halkomelem
Dialekten
It Halkomelem bestiet út trije frij sterk útinoar rinnende dialekten. De ferskillen, benammen yn fonology en wurdskat, binne it grutste tusken it Eilândialekt en it Heechlândialekt; it Leechlândialekt nimt tusken dy beide utersten in brêgeposysje yn.
William Ludlow
Tsjinst yn 'e Spaansk-Amerikaanske en de Filipynsk-Amerikaanske Oarloch
Yn septimber 1898 waard Ludlow nochris befoardere, no ta generaal-majoar. Yn april 1901 waard er ûnder de Filipynsk-Amerikaanske Oarloch (1899-1902) nei de Filipinen ta stjoerd, dêr't er koarte tiid it befel hie oer it militêre Departemint fan de Visayas. Doe't lykwols ûntdutsen waard dat er op Kuba in foarm fan tuberkuloaze oprûn hie dy't no yn fiergeande steat wie, kearde er yn juny fan datselde jier halje-trawalje werom nei de Feriene Steaten.
Ferstjerren
Ludlow kaam op 30 augustus 1901 oan tuberkuloaze te ferstjerren yn Convent Station, yn 'e Amerikaanske steat Nij-Jersey. Hy waard begroeven op it Nasjonaal Begraafplak Arlington, ûnder de reek fan Washington, D.C. Yn 1904 waard yn 'e haadstêd in legere skoalle, de William Ludlow Elementary School, nei him ferneamd, dy't ûnderwilens mei de Zachary Taylor Elementary School fúzjearre is ta de noch altyd besteande Ludlow-Taylor Elementary School.
Labret
In labret (ôflaat fan it Latynske labrum, dat "lippe" betsjut) is in piercing dy't yn 'e ûnderlippe oanbrocht wurdt. Dat kin fuort ûnder de lipgrins dien wurde, mar ek in eintsje fierder nei ûnderen ta, tichter by it kin. Fierders kin it op in sintraal plak dien wurde (op 'e middelline fan it gesicht), mar ek oan ien fan 'e sydkanten. As men labretten oan beide sydkanten hat, sprekt men fan snake bites ("slangebyt").
Skiednis
It is mooglik om it gatsje fan 'e labretpiercing op te rekken troch in proses dat mei in Ingelsk wurd stretching neamd wurdt. Dêrtroch kin nei ferrin fan tiid in lippluch pleats wurde. Tradisjoneel komt dy praktyk foar by beskate Afrikaanske folken, mar ek by guon Yndiaanske stammen út it Amazônegebiet fan Súd-Amearika. It oprekken fan in labret is dreger en duorret in stik langer as itselde proses by in earlel. By it pleatsen fan 'e wat tsjûkere pluggen wurdt dan ek gauris keazen foar it meitsje fan in sneed yn 'e ûnderlippe. As dy genêzen is, kin ek dat gruttere gat wer oprutsen wurde. Uteinlik drage lju dy't dat dogge faak in platte houtene pluch ter grutte fan in hânpalm of noch grutter troch de (troch it gewicht ôfhingjende) ûnderlippe. Dit ferskynsel wurdt ek wol in houtlippe neamd.
Tsjerke fan Dolsterhuzen
De Tsjerke fan Dolsterhuzen is ien fan de twa tsjerken fan de protestanske gemeente Sint-Jehannesgea-Dolsterhuzen. It gebou is in gemeentlik monumint.
Nico Broekhuysen
Libben en wurk
Yn 1958 ferstoar er yn'e âldens fan 81 jier; hy waard yn Baarn te hôf brocht.
Miggeswam
Foarkommen
De miggeswam komt yn hiel Europa foar yn bosk en berms by leafbeammen lykas de bjirk, boek en iik, mar ek wol by nullebeammen. Fierder is de miggeswam te finen yn Noard-Amearika, Noard-Afrika en it noarden fan Aazje. Yn Austraalje, Nij-Seelân, Súd-Amearika en Súd-Afrika is de miggeswam yntrodusearre.
Noord-Jeruël (De Houtigehage)
Skiednis
De earste stien fan de tsjintwurdige tsjerke waard op 6 novimber 1937 troch G. van Roekel lein, de foarsitter fan de Vereeniging Nederlandsche Landkolonisatie en Inwendige Zending.
Yn de jierren 1980 ferbetteren de ferhâldings tusken De Houtigehage en De Rottefalle en wie der wer in foarm fan gearwurking. De feriening socht yn 1988 oansluting by de Herfoarme Tsjerke. Yn 2006 fierde de gemeente it iuwfeest.
Tsjintwurdich is Noord-Jeruël in selsstannige evangelisaasjepost ûnder de flagge fan de Protestanske Tsjerke yn Nederlân.
Grutte Tsjerke (Feare)
Reformaasje
By reparaasjes oan it dak ûntstie der yn 1686 brân. It gefolch wie dat de tsjerke hielendal útbaarnde. De toer op de krusing waard net wer opboud en ek de topgevels fan de transepten kamen net werom. De klokketoer krige doe ynstee fan de piramidefoarmige spits in lege, koepelfoarmige ôfsluting.
Untwijing
Yn de 19e iuw bestiene ferskillende plannen om de hiele tsjerke mar ôf te brekken. It wie fral oan it wurk fan Victor de Stuers, in ynfloedryk amtner dy't krewearre foar it behâld fan it nasjonale erfgoed, te tankjen dat it safier net kaam en der tsjin it ein fan de 19e iuw in restauraasje plak fûn, werby de tuskenflierren wer ferwidere waarden. De tsjerke waard in ryksmonumint, mar in weardige funksje krige it monumint net. Yn de rin fan de tiid soe de tsjerke brûkt wurde om te fuotbaljen, foar it opslaan fan hout, as feestseal, militêr hospitaal en om der fee yn under te bringen, lykas by de wettersneed fan 1953.
Mahina Zaltana
Mahina Zaltana, echte namme: Shandale Correa (10 maaie 1979), is in Amerikaansk neakenmodel en pornografysk aktrise fan Filipynsk etnysk komôf, dy't yn it ferline ek wol gebrûk makke hat fan 'e artystenammen Mahina en Manila Zaltana. Neffens har offisjele opjefte is se 1.57 m, mei in gewicht fan 55 kg en kupmaat 36C.
Kapri Styles
Libben en karriêre
De films dêr't Stiles yn spilet, hingje sterk oer nei it stutefetisjisme, al hat se ek in stikmannich ynterrasiale sênes dien. Neffens de Internet Adult Film Database (IAFD) hat se sûnt har yntrede yn 'e Amerikaanske pornoyndustry, yn 2005, yn likernôch 180 films spile, û.m. foar sokke foaroansteande labels as Red Light District, Hustler Video, Elegant Angel, Jules Jordan Video, Digital Playground, Evil Angel, Anabolic Video, Devil's Film, VCA Pictures, Digital Sin, Diabolic Video en Adam & Eve, mar ek wol foar minder bekende studio's, lykas West Coast Productions, Platinum X Pictures, Black Ice en Seymore Butts Home Movies. Ek hat se in protte wurke foar pornosites as Reality Kings en Porn.com.
Skyrinnen op de Olympyske Winterspullen 1994
De Olympyske Winterspullen 1994, ek wol de XVIIe Olympiade neamd, waarden yn 1994 hâlden yn it Noarske plak Lillehammer fan 12 oant en mei 27 febrewaris. It skyrinnen hie plak yn it Birkebeineren Sky Stadion.
Birkebeineren Sky Stadion
De oanlis fan it Sky stadion wie yn 1993 klear. Foar it skyrinnen wie der plak foar 34.000 taskôgers en de loipes hiene in lingte fan 9 km.
Medaljespegel
De top-5 fan lannen dy't by it Skyrinnen medaljes wûn ha tidens de Olympyske Winterspullen fan 1994.
Joseph J. Reynolds
De Slach oan de Powderrivier
Under de Grutte Sû-Oarloch naam Reynolds yn 1876 diel oan 'e saneamde Bighorn-ekspedysje ûnder lieding fan brigadegeneraal George Crook, dy't op 1 maart út Fort Fetterman yn Wyoming ôfsette mei as doel om fijannige Lakota, Noardlike Sjajinnen en Noardlike Arapaho op te spoaren en út te skeakeljen. Op 'e moarn fan 17 maart foelen Reynolds syn seis kompanjyen (379 man) fan 'e Amerikaanske 2e en 3e Kavaleryrezjiminten in doarp fan 'e Noardlike Sjajinnen oan, dêr't ek guon Lakota taholden. Dat doarp wie opslein oan 'e igge fan 'e Powderrivier, yn súdeastlik Montana, en it treffen kaam sadwaande de Slach oan de Powderrivier te hjitten.
Ferstjerren
Reynolds kaam op 25 febrewaris 1899 yn 'e âlderdom fan 77 jier yn 'e Amerikaanske federale haadstêd Washington D.C. te ferstjerren. Hy waard begroeven op it Nasjonaal Begraafplak Arlington, ûnder de reek fan 'e haadstêd.
Hector Livius fan Haersma (1737-1820)
Libben en wurk
Yn 1742 lei Hector Livius fan Haersma de earste stien foar de Grutte Tsjerke fan Drachten. Hy waard yn 1757 sekretaris fan de gritenij Smellingerlân. Yn 1770 folge er syn omke en styfheit Livius van Haersma op as grytman. Hy hearde ta de oranzjisten en waard dêrom yn 1795 ôfset. Hy soe terjochtsteld wurde, mar waard rêden troch de ynfal fan de Frânsen. Yn 1805 waard er oansteld as drost fan Smellingerlân, Opsterlân en Eaststellingwerf. Yn 1810 waard er baljuw fan deselde krite (Smellingerlân en Opsterlân).
Readekoalswam
Skaaimerken
De readekoalswam is lyts oant middelgrut en falt benammen yn fochtige omstannichheden op troch de fiolette kleur. By droechte wurdt de readekoalswam bleek en kin dan feal oant hast bún fan kleur wurde. De hoed is 2 oant 6 sentimeter breed en wulfich oant plat. By it âlder wurden wurdt de hoed golvjend en lykje de rânen brutsen. De ek fiolette lamellen fan de hoed binne breed oanhechte. De stâl is 4 oant 10 sintimeter lang en likernôch 4 oant 8 millimeter breed. Yn tsjintstelling ta de hoed bliuwt de stâl ek by droech waard de kleur hâlden.
USS Tennessee (skip út 1920)
Rest fan de Twadde Wrâldoarloch
Mei twa oare slachskippen, de USS Maryland en de USS Colorado, makke de USS Tennessee neitiid yn San Francisco diel út fan 'e saneamde Taakgroep 1 fan skout-by-nacht William S. Pye. Nei de Slach by Midway fear Taakgroep 1 út om te wekjen foar in eventuele Japanske ferjildingsoanfal, mar dy kaam net. Fanwegen in tekoart oan tankers waard besletten de oaljeslinende slachskippen net yn te setten yn 'e Slach om Guadalcanal, yn 'e Salomonseilannen. De USS Tennessee waard ynstee nei de Puget Sound by Seattle stjoerd. Dêr wie ûnderwilens it susterskip de USS California, dat by Pearl Harbor folle slimmer skansearre rekke wie, ek oankommen om reparearre en modernisearre te wurden, en it waard opportún achte om tagelyk deselde modernisearrings by de USS Tennessee oan te bringen.
Yn maart 1944 fierde de USS Tennessee in oanfal út op 'e havenstêd Kavieng op Nij-Ierlân yn 'e Bismarckarsjipel (no ûnderdiel fan Papoea Nij-Guineä), om 'e Japanners ôf te lieden fan 'e Amerikaanske lâning op Emirau. Fan juny oant septimber wie it skip belutsen by de Marianen- en Palaukampanje, wêrby't it Japanske posysjes bombardearre yn 'e Slach om Saipan, de Twadde Slach om Gûam en de Slach om Tinian yn 'e Marianen en de Slach om Anguar yn 'e westlike Karolinen (no Palau). Fan septimber ôf waard de USS Tennessee ynset yn 'e Twadde Filipynske Kampanje. Dêr operearre it skip as diel fan in bombardemintsgroep yn 'e Slach om Leyte. De Keizerlike Japanske Marine begûn in grutte tsjinoanfal dy't bekend kaam te stean as de Slach yn 'e Golf fan Leyte, hoewol't it eins in rige fan fjouwer seeslaggen wie. By ien dêrfan, de Slach yn 'e Strjitte fan Surigao (it lêste wapene treffen tusken slachskippen út 'e skiednis) makke de USS Tennessee diel út fan it flottylje dat de Japanske skippen fersloech.
Yn novimber kearde de USS Tennessee werom nei de Puget Sound foar ûnderhâld. Nei in tuskenstop yn Hawaï arrivearre it skip yn febrewaris 1945 yn 'e midden fan 'e Stille Oseaan by de Japanske Bonyneilannen, dêr't it mei syn kanonnen de lânings fan Amerikaanske mariniers yn 'e Slach om Iwo Jima ûnderstipe. Yn maart fear de USS Tennessee troch nei de Rjûkjû-eilannen dêr't it slachskip fan 'e ein fan dy moanne oant yn juny op deselde wize belutsen wie by de Amerikaanske lânings yn 'e Slach om Okinawa. Dêrby waard de USS Tennessee op 12 april rekke troch in kamikaze. Der kamen 22 of 25 (de boarnen ferskille dêroer) bemanningsleden om en 107 of 104 oaren rekken ferwûne. It skip sels wie lykwols net bot skansearre, en koe nei provisoaryske reparaasjes op 14 april alwer it bombardemint fan Okinawa ferfetsje. Yn 'e lêste moannen fan 'e oarloch patrûljearre de USS Tennessee yn haadsaak yn 'e Eastsineeske See, mei as 'útstapkes' in wraam op 'e mûning fan 'e rivier de Jangtsekiang, yn Sina, en in bombardemint fan it Japanske garnizoen op it isolearre eilân Wake, yn 'e midden fan 'e Stille Oseaan.
Johannes van Melle
Syn bekendste boek Bart Nel, is in klassiker fan de Afrikaanske letterkunde. It boek ferhellet fan in boer mei in net te temjen geast dy't oer de ferwoasting en it ferlies fan syn pleats yn de oarloch hinne komt, en dy't troch syn frou en bern ferlitten wurdt.
Star Trek: Into Darkness
Untfangst
Der wie benammen lof foar it aktearjen fan Benedict Cumberbatch yn 'e rol fan Khan Noonien Singh. Sa omskreau Peter Travers fan it tydskrift Rolling Stone syn optreden as "in krachttoer om rekken mei te hâlden." It casten fan 'e blanke Cumberbatch as Singh, dy't neffens de Star Trek-kanon in Sikh út Yndia wêze moatte soe, waard lykwols sterk bekritisearre, û.o. troch de eardere Star Trek-akteurs Garrett Wang en George Takei, as in foarbyld fan whitewashing (it spylje litten fan net-blanke rollen troch blanke akteurs út rasistyske motiven of omreden fan kulturele ûngefoelichheid).
Op 'e webside Rotten Tomatoes, dy't resinsjes sammelet, hie Star Trek: Into Darkness in heech goedkarringspersintaazje fan 86%, basearre op 271 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Mei't er fisueel spektakulêr is en, lykas te ferwachtsjen wie, smoarfol aksje sit, is [dizze film] in poerbêste ôflevering út 'e earbiedweardige science fiction-franchise, sels al is er net sa ferfrissend as syn foargonger." Op Metacritic, de wichtichste konkurrint fan Rotten Tomatoes, behelle Star Trek: Into Darkness in goedkarringspersintaazje fan 72%, basearre op 43 resinsjes.
Prizen
Star Trek: Into Darkness waard yn 2014 nominearre foar de Oscar foar bêste special effects. De film wûn de Satellite Award foar bêste blu-ray-publikaasje. By de Saturn Awards waard Star Trek: Into Darkness nominearre yn fiif kategoryen, foar bêste science fiction-film, bêste regisseur, bêste byrol fan in akteur (Benedict Cumberbatch), bêste kostúmûntwerp en bêste special effects. De film waard ek nominearre foar in BAFTA (foar bêste special effects), twa Annie Awards, trije Critics' Choice Awards, in Empire Award, trije People's Choice Awards, in MTV Movie Award en twa Teen Choice Awards.
Abdij fan Corvey
Lettere jierren
thumb|It gebiet fan Corvey yn de achttjinde iuw It kleaster rekke skansearre yn de Tritichjierrige Kriich (1618-1648), mar waard stadichoan wer opboud yn barokke styl yn syn hjoeddeiske foarm. Yn de jierren dêrnei rekke it kleaster faai. Men koe net genôch geastliken fine, want geastliken moasten fan aadlik komôf wêze en der kamen hast gjin geastliken mear út de adel. Men besocht it kleaster te ferheffen ta bisdom om de ûndergong tefoaren te kommen. Men woe it benediktynske karakter leaver al oanhâlde.
Yn 1788 frege de abdij einlings foar sekularisaasje oan by de paus, dy't it kleaster yn 1792 ophefte en it kleastergebiet ta prinsbisdom ferhefte. De kleasterlingen waarden ferheft ta domhearen. Yn 1815 waard it in part fan it keninkryk Prusen en yn 1825 waard it bisdom offisjeel opheft. thumb|Oansicht op it slot fanút it noarden wei Lângreve Victor Amadeus ferboude de kleastergebouwen as in slot (paleis). Yn 1834 it waard eigendom fan Victor fan Hohenlohe-Schillingfürst, fan it Hûs Hohenlohe. Yn 1840 krige er de titel Hartoch fan Ratibor en Foarst fan Corvey fan kening Freark Willem IV fan Prusen. It slot is hjoed-de-dei noch hieltyd yn it besit fan de famylje.
Friezebrêge
Skiednis
De oarspronklike Friezebrêge wie in oerspanning fan 335 m. mei dêryn in draaibrêge, boud yn 1876. Fan 1924 oant 1926 waard in nije brêge boud, mei in rolflapbrêge. Nei't dy op 'e ein fan de Twadde Wrâldkriich te neate dien wie, waard yn 1950-1951 dan wer in nije brêge boud, mei wer in rolflapbrêge om't it de werbou fan it âlde model wie. Op 3 desimber 2015 waard dy brêge oanfearn dêr't dy net mear troch brûkt wurde kin. Yn de winter fan 2021 waard lang om let in begjin makke mei de bou fan 'e nije Friezebrêge; dy sil nei ferwachting yn 'e simmer fan 2024 klear wêze.
Spoar
De brêge is de ferbining oer de Iems foar it spoar fan Grins nei Lier. Yn 1876 is de brêge boud by it oanlizzen fan it trasee tusken Yrhove en Nijeskâns. It hat altyd in inkeldspoarferbining west, sûnder stroom. De brêge wie in part fan de koartste spoarferbining tusken Fryslân en East-Fryslân. Oant yn de sântiger jierren fan de 20e iuw wie de brêge in part fan de koartste ferbining tusken Hollân en Hamboarch, wat in protte spoarferkear joech. Sûnt dy tiid is it in regionale ferbining, fral brûkt troch Arriva. Foar de ferbining wurde op it stuit bussen fan Wynskoat en Lier brûkt en snelbussen tusken Grins en Lier.
Sheshegwaning Earste Naasje
De Sheshegwaning Earste Naasje (Ingelsk: Sheshegwaning First Nation) is in Yndiaanske stamme-organisaasje yn Kanada, mei in eigen reservaat yn it suden fan 'e provinsje Ontario. Foarhinne stie dizze stamme bekend as de Silverwater Earste Naasje (Silverwater First Nation). "Earste naasje" is in Kanadeeske oantsjutting foar in Yndianestam of -troep.
Demografy
De leden fan 'e Sheshegwaning Earste Naasje binne etnyske Ottawa (of Odawa), in folk dat fan âlds in Algonkwynske taal sprekt en nau besibbe is oan 'e Odjibwe (Ojibwe of Chippewa), dy't ek yn it gebiet fan 'e Grutte Marren libje. Neffens gegevens út 2013 hie de Sheshegwaning Earste Naasje doe 419 leden, fan wa't 111 (of 26,5%) permanint yn it eigen reservaat wennen. Dêrmei bedroech de befolkingstichtens fan it reservaat 19,1 minsken de km². De offisjele talen fan 'e Sheshegwaning Earste Naasje binne it Ottawa en it Ingelsk.
Jeanne d'Arc
Biografy
Jeanne waard berne yn de Hûndertjierrige Oarloch tusken Ingelân en Frankryk. Ingelân besette mei help fan bûnsmaten, de Boergonjers, it noarden fan it lân. Frankryk hie nei de dea fan Karel VI (de Dwylsinnige) yn 1422 gjin kening, en de troanopfolger (de dauphin) wie te apaytysk om striid te leverjen foar de kroan. Hy betwivele oft hy der wol rjocht op hie, omdat it heitwêzen fan Karel VI omstriden wie. As tsiener bewearde Jeanne dat hja stimmen hearde fan de hilligen Katarina, Margaretha, fan de aartsingel Michael en fan God. Dy seine dat it lân befrijd wurde moast fan de Ingelsken (de Godons). Yn 1429 socht se de dauphin op, ûnderweis klaaid as man om har te frijwarjen fan ûnseedlike omtinken, mei as doel him derfan te oertsjûgjen de striid oan te fieren. De dauphin liet har earst ûnderfreegje troch tsjerklike gesachsdragers, dy't har yn it earstoan fan ketterij fertochten en stimde doe yn mei it útstel it Ingelske belis fan Orléans te brekken.
Yn de keunsten
Har persoan en libben hat skriuwen troch de iuwen hinne ynspirearre, wêrûnder grutheden as Shakespeare (dy't har yn Henry VI as heks delsette), Voltaire (La pucelle d'Orléans), Schiller (Die Jungfrau von Orleans), George Bernard Shaw (Saint Joan), Jean Anouilh (L'Alouette), Mark Twain (Personal Recollections of Joan of Arc) en Bertolt Brecht (Die heilige Johanna der Schlachthöfe).
Leechlân (Noardeast-Fryslân)
thumb|Tagong út it noarden wei thumb|Tagong út it suden wei (Swaddepaed) Leechlân is in buorskip yn de gemeente Noardeast-Fryslân, yn de provinsje Fryslân.
Stapelmoor
thumb|De Stins Drakemond thumb|De mûne yn Stapelmoor Stapelmoor is in doarp yn East-Fryslân oan de Iems yn it Dútske diel van Reiderlân. It doarp hie op 31 desimber 2009 1116 ynwenners en foarmet in Stadtteil fan de stêd Weener. Ek it plakje Stapelmoorerheide falt dêrûnder.
Ik beloof
Ik beloof is de Fryske ferzje fan de klassiker Avond fan de Nederlânske sjonger Boudewijn de Groot. Foar it projekt Reizger yn Fryslân feroare Boudewijn de Groot yn 2021 de titel yn Ik Beloof. Ik beloof mijn trouw aan jou.
Radio 2 Top 2000
Sûnt de earste edysje yn 1999 hat it nûmer altiten yn de jierlikse Top 2000 fan Radio 2 stien. Avond gie al hurd omheech yn de list: 428 (1999), 121 (2000), 41 (2001), 25 (2002), 8 (2003), 5 (2004). Yn 2005 kaam it liet, nei in oprop fan Radio 2-diskjockeys om ris te stimmen op in oar nûmer as Bohemian Rhapsody fan Queen, op nûmer 1. Yn de dêrnei folgjende jierren bleau it nûmer yn de top 10 fan de Top 2000 stean. It nûmer wie oant 2009, it jier fan it ferstjerren fan Ramses Shaffy, it ienige Nederlânsktalige nûmer dat yn de top 10 fan dy list stien hie.
Mark Kellogg (sjoernalist)
Karriêre
Yn 1861 troude Kellogg mei Martha J. Robinson, dy't him twa dochters skonk. Under de Amerikaanske Boargeroarloch (1861-1865) waard er assistint-redakteur fan 'e pleatslike krante de La Crosse Democrat. Yn 1867 besocht er om 'e nocht keazen te wurden ta city clerk (likernôch gemeentesiktaris). Fierders wied er ek tige aktyf as honkballer foar ien fan 'e beide amateurtiims fan La Crosse.
Neisleep
Nei de slach waard it stoflik omskot fan Kellogg oantroffen yn in ravyn mank de lichems fan in stikmannich soldaten fan E Kompanjy. Dêrmei hearde er nei alle gedachten ta de earste deadlike slachtoffers fan Custer syn detasjemint. Hy wie skalpearre en miste in ear, en wie sa tatakele dat er identifisearre wurde moast oan 'e hân fan syn learzens (dat gjin legerlearzens wiene). In diel fan Kellogg syn deiboek en oantekenings oerlibben de slach en binne noch altyd ien fan 'e wichtichste histoaryske boarnen oangeande it 7e Kavaleryrezjimint yn 'e dagen foarôfgeande oan 'e Slach oan de Little Bighorn. De oantekenings binne no op 'e noed fan it Steatshistoarysk Genoatskip fan Noard-Dakota. Syn tas, pinne en bril hearre ta de kolleksje fan it Newseum, yn Washington, D.C.
Nooit Gedagt (Woudrichem)
Skiednis
De mûne hat in flecht fan 23,80 meter en it is de iennige stellingmûne fan Nederlân mei in stiennen achtkante boppebou.
Mont Ventoux
Untstean
Oan de ein fan het Mesosoïkum begjint in yngewikkeld proses fan ploaiïng en oerskowen as gefolch fan de konferginsje tusken de Europeeske en de Apulyske tektoanyske platen. It grûnpatroan fan it hjoeddeiske reliëf yn dit part fan Frankryk mei de Mont Ventoux en de Dentelles de Montmirail waard doe fêstlein. Yn it Mioseen berikte de alpine orogenese har earste hichtepunt. Oan de súdkant fan de Alpen ûntstie in see. De Mont Ventoux, it plato fan Vaucluse en de Montagne de Lure foarmen eilannen yn dizze see. Oan it begjin fan it Kwartêr wie dizze see folslein fuld mei sedimint. Nei de lêste Iistiid wie it hjoeddeiske hydrografyske systeem yn de omkriten fan de Mont Ventoux foarme.
Skiednis
thumb|left|250px|De noardkante fan de Mont Ventoux.
Foar de mearsidige Frânske gelearde Jean-Henri Fabre (1823-1915) hat de Mont Ventoux as biologysk iepenloftlaboratoarium tsjinst dien, de berch ferienet ommers alle Europeeske klimaten en fegetaasjezônes fan de Middellânske See oant Laplân.
Mikroklimaat
Trochstrings binne der 90 reindagen jiers. By Chalet-Reynard is de trochsneed jierlikse delslach 130 milimeter, op de top is dat 1220 milimeter. De delslach is ûnregelmjittich oer it jier ferspraat mei in gruttere mannichten reinwetter yn de hjersttiid en de maaitiid. Fûleindige wolkbreuken fan 100 milimeter yn in oere binne gjin útsûndering.
Floara
Ek fan de blommen kin sein wurde dat de fariaasje yn soarten oanpast is oan de mikroklimatologyske omstannichheden. Njonken de mediterrane soarten op de legere súdlike hellings, binne alpine soarten as de alpenanemoan, de alpenliuwebek en de giele gentiaan te finen. Dêrnjonken is de krúsdistel in protte foarkommende ferskining op de keale rotsêftige hellings. Op de wat rikere kalkrike boaiems groeit de Turkske leelje. De stienbrek groeit yn de rotsspjalten.
Tour de France
De berch waard wrâldferneamd doe’t de berch it libben fan de Britske hurdfytser Tom Simpson easke. Hy ferstoar op 13 july 1967 troch in sinnestek dy’t hy oprûn troch in kombinaasje fan faktoaren wêrûnder útdrûging (troch in tekoart oan drinken en diarree), amfetaminen en alkohol, al wurdt der ek hjoed de dei noch figelearre oer de oarsaak fan syn dea. Simpson begûn breed te slingerjen oer de dyk krekt foardat hy foel. Hy waard dwylderich en frege omstanners om him wer op ‘e fyts te krijen. Simpson wist oant 800 meter fan de top te kommen, foar hy dea del foel. Amfetaminen waarden yn syn shirt en bloed fûn. Der is in tinkstien deunby de top dy’t ta in hillich plak foar hurdfytsfans wurden is. Yn 1970 reed Eddy Merckx himsels hast oan ein doe’t hy de etappe nei de Mont Ventoux wûn. Hy krige soerstof tatsjinne, ferhelle himsels en wûn de Tour. Yn 1994 wist Eros Poli sa’n grutte foarsprong op te bouwen yn it begjin fan de etappe dat hy, nettsjinsteande syn minne klimkwaliteiten, de berch as earste oer kaam, wylst hy in minút de kilometer ferlear berch op, en de etappe winnend ôfsleat. Yn 2009 waard de lêste kear yn de Tour de France de Mont Ventoux op riden, de Spaanske Rabobank-fytser Juan Manuel Gárate kaam as earste oan op de top.
Tour de France etappes oer de Mont Ventoux
Yn 1951 waard de berch fan Malaucène ôf beklom, alle oare kearen barde dat fan Bédoin ôf.
Sineeske namme
Sineeske famyljenammen
De ûnbidich grutte moderne nammeklans diele soms ien inkele tanghao of 'foarâlderlike seal', mar besteane eins út in ferskaat oan ferskillende famyljes dy't deselde namme brûke mar net genetysk besibbe binne. De famyljenamme Ma (馬), bygelyks, omfettet de neiteam fan 'e hege amtner Zhao She, út it Tiidrek fan de Oarlogjende Steaten (476-221 f.Kr.), de ôfstammelingen fan dy syn ûnderdienen yn it lien Mafu, etnyske Koreänen út 'e net besibbe Mahan-konfederaasje en moslims út hiel westlik Sina fan wa't de foarâlden de namme Ma oannamen om 'e profeet Mohammed te earjen. Mar hoe fiersocht oft de bannen tusken sokke lyknammige famyljes soms ek binne, it bliuwt yn Sina min ofte mear taboe om mei immen te trouwen dy't deselde efternamme hat.
Bynammen
Bynammen (ferienfâldige Sineesk: 绰号, tradisjoneel Sineesk: 綽號, chuòhào; ek: 外號, wàihào) komme yn Sina foar krekt sa't se dat dogge yn oare lannen. Lang net eltsenien hat ien, en dejingen dy't se al hawwe, komme der yn 'e regel oan trochdat se yn harren bernetiid betocht wurde troch oaren, wat net altyd út 'e bêste motiven dien wurdt. Krekt as yn oare lannen ferwize bynammen yn Sina faak nei lichaamlike dingen, jins manear fan praten, en jins hâlden en dragen.
Time Fades Away (album fan Neil Young)
Yn de rin fan de tournee krige Neil Young hieltyd mear lêst fan de stim, troch it oermjittich brûken fan alkohol en it sjongen mei in falsetto stim moasten der in tal konserten ôfsein wurde. Neil Young wie net sa goed te sprekken oer dit album en woe dêrom ek nea in cd útbringe mei dizze muzyk, hoe bot de fans en kritisy der ek om fregen.
Tracklist
De stjerren jouwe de beoardieling oan fan de lieten troch “The Ultimate Music Guide: Neil Young”. Op de hiemside “All Musyk Guide “ wurde de albums fan in bepaalde artyst beoardiele. Beide beoardielingen rinne fan ien stjer (“striemin” ) oant fiif stjerren (“poerbêst)”. Dit album hat fjouwer stjerren krigen.
On the Beach (album fan Neil Young)
On the Beach is it seisde solo-album fan de Kanadeeske sjonger en gitarist Neil Young. Dit album foarmet mei de albums “Time Fades Away” en “Tonight’s the Night” de “Ditch Trilogy” neamd nei in tsjustere perioade yn syn libben dy ’t folge op syn grutte súkses mei “Harvest”. De muzyk op dit album is rau en rûch mei meast sombere teksten.
Tracklist
It album bestiet út de folgjende lieten.
Bunde (Dútslân)
Polityk
Sa as de gemeenten yn it Reiderlân, en East-Fryslân yn it algemien, is yn Bunde mei it stimmen tradisjoneel de SPD de grutste partij.
Cottagestyl
Nei 1840 waaide de styl oer nei it fêstelân fan Jeropa. Yn Belgje, fral oan de Flaamske kust, en Nederlân waarden huzen yn de cottagestyl set.
Haderslev (gemeente)
De stêd Haderslev is it bestjoerlik en ekonomysk sintrum fan de gemeente.
Archeologyske kultuer
De konneksjes tusken de ûnderskate artefakten fan in archeologyske kultuer is basearre op it begryp dat archeologen hawwe, en harren ynterpretaasje op basis fan dat begryp, fan 'e libbenswize fan in beskate groep prehistoaryske minsken. Dêryn leit besletten dat der in protte mei teoryen en hypotezes wurke wurdt, dy't mis wêze kinne. De tûke fan 'e archeology dy't him rjochtet op it ûndersyk nei prehistoaryske kultueren is de kultuerhistoaryske archeology.
Katedraal fan Bury St. Edmunds
De Katedraal fan Bury St. Edmunds (offisjeel: Katedrale Tsjerke fan Sint-Jakobus en Sint Edmund; Ingelsk: Cathedral Church of St James and St Edmund) is de katedraal fan it Anglikaanske bisdom St. Edmundsbury en Ipswich yn Ingelân. De oarsprong fan de katedraal datearret út de 11e iuw. Yn de 12e en 16e iuw waard de tsjerke as parochytsjerke werboud en sûnt it gebou de funksje yn 1914 fan katedraal krige is de tsjerke foars útwreide en krige it mei de bou fan in toer yn it begjin fan it nije milennium in oansjen dat better by de hoeddeiske funksje oanslút.
Tonight's the Night (album fan Neil Young)
Dit wienen de earste opnamen mei Crzay Horse, sûnder Danny Whitten. De sfear op dit album is foaral tryst. It lied “Come on baby let’s go downtown”is earder live opnaam mei Danny Whitten as sjonger.
Tim McGraw
Sjongkarriêre
All I Want wie McGraw syn trêde album, dat publisearre waard yn 1995, en daliks nei it earste plak Top Country Albums-list sprong. Der waarden mear as 2 miljoen eksimplaren fan ferkocht. De nûmers I Like It, I Love It en She Never Lets It Go to Her Heart wiene wer nûmer 1-hits, wylst trije oare lieten fan 'e cd yn 'e top 5 kamen. Yn 1996 gie McGraw op in toernee mei sjongster Faith Hill as syn iepeningsact. It bewuste toernee hiet The Spontaneous Combustion Tour ("It Spontane Untbrâningstoernee"), op 'e nij in tige tapaslike namme, want Hill en McGraw foelen as in blok foarinoar en krigen al mei gauwens in affêre. Hill briek har ferloving mei muzykprodusint Scott Hendricks ôf, en doe't bliken die dat se yn ferwachting wie, trouden sy en McGraw op 6 oktober 1996.
Yn 2000 kaam McGraw syn earste kompilaasje-album út, titele Greatest Hits, dat njoggen wiken lang boppe-oan yn 'e albumlisten stie, en dêr't krapoan 6 miljoen eksimplaren fan oer de toanbank giene. Dêrmei wie it ien fan 'e bêst ferkeapjende albums út 'e skiednis fan 'e countrymuzyk. Datselde jiers rekken McGraw en kollega-sjonger Kenny Chesney op toernee yn Buffalo behelle yn in hângemien mei de plysje, nei't Chesney it yn 'e kop krige om in ritsje op in plysjehynder te meitsjen en de plysjes mienden dat er it hynder stelle woe. Doe't McGraw him dermei bemuoide, waarden beide sjongers arrestearre foar mishanneling, mar nei ûnderfreging sûnder oanklacht frijlitten. Under in konsert op it George Strait Country Music Festival, in pear wike letter, ferskynde Faith Hill oan 'e ein fan 'e jûn yn in plysje-unifoarm op it poadium om, ta hilariteit fan it publyk, in ferraste McGraw yn hânboeiens ôf te fieren.
Gwyn ap Nudd
Famyljerelaasjes
De heit fan Gwyn, Nudd, wie nei alle gedachten deselde dy't op oare plakken Lludd neamd wurdt, te witten: Lludd Llaw Eraint. Dat soe betsjutte dat Gwyn de pakesizzer is fan Beli Mawr en de omkesizzer fan Arianrhod, Llefelys, Penarddun, Afallach, Gofannon, Nynniaw, Peibaw en Caswallawn. Op basis fan harren dielde patronym 'ap Nudd' soene syn bruorren wêze: Edern ap Nudd, in kriger dy't in rol spilet yn ferskate Arthurleginden, en Owain ap Nudd, dy't yn it foarbygean neamd wurdt yn it epos Geraint en Enid. Yn it gedicht Culhwch en Olwen is Gwyn ap Nudd fierders de frijer fan Creiddylad, de dochter fan Lludd, dy't sadwaande hiel mooglik syn eigen suster is, al waard dy konneksje net lein troch de Midsiuwske skriuwer(s) fan Culhwch en Olwen.
De ûntfiering fan Creiddylad
Nei tuskenkomst fan kening Arthur ûnthjitte Gwyn en Gwythyr dat se tenei om Creiddylad fjochtsje sille op eltse earste maaie oant it Lêste Oardiel. Mei't yn Culhwch en Olwen ek sein wurdt dat Gwyn ap Nudd troch God oan it haad fan 'e demoanen steld is om foar te kommen dat dy mei harren gaos de wrâld ferneatigje soene, wurdt de striid tusken him en Gwythyr wol sjoen as de wrakseling tusken simmer (Gwythyr) en winter (Gwyn).
Tim McGraw
Aktearkarriêre
Behalven as sjonger is McGraw ek aktyf as akteur. Syn debút makke er datoangeande yn 1997 yn in ôflevering fan The Jeff Foxworthy Show, as de rivaal fan haadpersoan Jeff Foxworthy. Letter spile er û.m. in sheriff yn 'e film Black Cloud (2004) en in bazige heit fan in jonge spiler fan Amerikaansk fuotbal yn 'e film Friday Night Lights (2004). Syn earste haadrol hied er yn 2006, yn Flicka, in ferfilming fan it bekende boek fan Mary O'Hara oer de leafde tusken in famke en in mustang. McGraw spile de rol fan 'e heit, dy't syn dochter net begrypt. Dêrnjonken produsearre er ek de soundtrack fan 'e film. Koart foar't Flicka útkaam, krige McGraw in eigen stjer op 'e Hollywood Walk of Fame, op Hollywood Boulevard yn Los Angeles, tusken dy fan Julie Andrews, William Shatner en Greta Garbo yn. Yn 2007 hie McGraw in lyts roltsje yn 'e aksjeskriller The Kingdom as in oerlibbene fan in terroristyske oanslach op in Amerikaanske legerbasis yn Saûdy-Araabje. Yn 2008 spile er ien fan 'e bruorren fan it personaazje fan Vince Vaughn yn 'e krystkomeedzje Four Christmases.
Tanja Koen
Dorothea Adriana Maria Koen-Ketelaar (Amsterdam, 9 desimber 1925) is in earder Nederlânsk omropster dy't jierrenlang foar de NCRV wurke hat.
Billund (gemeente)
Billund is in gemeente yn de Deenske regio Syddanmark. De grutste plakken binne Grindsted en Billund.
Nobuhiro Takeda
(10 maaie 1967) is in eardere Japansk fuotballer. Earder spile foar Tokyo Verdy, Júbilo Iwata, Kyoto Purple Sanga, JEF United Ichihara en Sportivo Luqueño. spile ek yn it Japansk fuotbalalvetal. Hy die mei oan it Aziatysk kampioenskip 1992.
Kriichshear
In kriichshear is in lieder dy't by steat is om sawol militêre, ekonomyske as politike macht út te oefenjen oer in diel fan in soeverein lân, troch syn fermogen om in legermacht op 'e foet te bringen dy't ûnder syn befel stiet. Sa'n legermacht, dy't ornaris beskôge wurde as in milysje, is trou oan 'e kriichshear persoanlik, ynstee fan oan it regear fan it lân.
Sitfollybal op de Paralympyske Simmerspullen 2020
200px|thumb|right|200px|Makuhari Messe
Heather Lee
Libben en karriêre
Yn 1992 rekke se foar it earst belutsen by de Amerikaanske pornoyndustry, en yn 1993, doe't se 24 jier wie, makke se har debút yn in pornografyske film. Hja waard al gau tige populêr, benammen ûnder fans fan it grutte-boarstesjenre. In protte fan Lee har films hiene anale en ynterrasiale tema's, en se wurke û.o. mei Peter North en Jake Steed. Teffens holp se de swarte akteur Mr. Marcus, mei wa't se in skoft in relaasje hie, om syn pornokarriêre op 'e gleed te krijen.
De Fontein (Aldemardum)
Skiednis
De tsjerke is yn 1790 as in herfoarme tsjerke boud. Dat fûn plak op de fûneminten fan in 12e of 13e-iuwske tsjerke fan dowestien. Dy eartiids katolike tsjerke hearde by de Noard-Dútske abdij fan Corvey en wie wijd oan Markus en/of Martinus. Lêste pastoar wie Andries Attes Yn 1926 waard de tsjerke oan de noardlike kant útwreide.
Ynrjochting
By de restauraasje yn 1999-2000 ûnder lieding fan de arsjitekt Jelle de Jong út De Lemmer is de ynrjochting werom brocht sa't dy wie foar de restauraasje yn 1926. De preekstoel mei it doophek binne 17e-iuwsk en krigen yn it ramt fan de lêste restauraasje wer it tradisjonele plak oan de súdlike muorre. Ek krige it bankeplan in tradisjonele opstelling werom. De tsjintwurdige banken komme oarspronklik út in herfoarme tsjerke fan Skeveningen. De kreake waard by de útwreiding fan 1926 ôfbrutsen.
Passau
Mei likernôch 53.000 ynwenners is Passau nei Landshut de op ien nei grutste stêd fan it regierungsbezirk Niederbayern.
Kalmukje
Skiednis
It Kalmukske Kanaat belibbe yn it lêste diel fan de 17e en begjin 18e iuw ûnder it bewâld fan Ajûka khan syn hichtepunt. Ajûka ferdigene de súdlike grinzen fan Ruslân en late regelmjittich kampanjes tsjin de Krim- en Nogaitataren, Kazachen, Turkmenen en de berchfolken fan de noardlike Kaukasus. thumb|left|250px|De eksodus fan 1771 (Geoffroy, 1845) Healwei de 18e iuw begûn Moskou de macht fan de khan te beheinen. Ek de migraasje fan Russyske boeren, it ôfnimmen fan geskikte greide en bemuoienis fan Moskou mei Kalmukske saken fersteurde de relaasje tusken Moskou en it kanaat. Nei de oanlis fan in nije ferdigeningswâl teagen tûzenen Don-Kozakken nei it gebiet, sadat der jimmeroan minder lân oerbleau foar de nomadyske Kalmukken. Sa ûntstie it langstme om werom te kearen nei it lân wêr't hja wei kamen, dat yn dy tiid ûnder it bewâld fan de Qing-dynasty stie. Oantrune troch boeddhistyske geastliken begûn yn jannewaris 1771 ûnder lieding fan de jonge, noch ûnbetûfte Ubasja kahn de lange reis werom nei it lân fan komôf. De reis gyng oer de Kazachske steppes en ûntaarde yn in tragyske ramp, wêrby't tsientûzenen minsken fan honger, kjeld en fijannelikheden yn Sintraal-Aazje omkamen of as slaaf finzen nommen waarden. Op fersyk fan Katarina II waarden de gûverneurs fan Astrachan en Oarenburch opdroegen om de migraasje te kearen, mar de maatregels kamen te let. Net elkenien gyng mei op trek, mar nei it ferlies fan it grutste diel fan de befolking hefte Katarina yn oktober 1771 it kanaat op. Under keizer Paul I libbe it kanaat yn 1800 wer foar koarte tiid op, mar de macht fan de kahn wie doe al beheind. Yn 1803 waard nei de moard op keizer Paul I it kanaat yn 1803 troch Aleksander I definityf ôfskaft.
List fan planetoïden 78801-78900
Dit is in list fan planetoïden 78801-78900.
Mahalia Jackson
Bernetiid
Mahalia Jackson waard berne op 26 oktober 1991 as Mahala Jackson en krige de bynamme "Halie". Se waard ferneamd nei har muoike Mahala Clark-Paul en woeks op yn de buert Black Pearl yn de Carollton-wyk fan New Orleans. Dêr wenne de hûshâlding yn in wente mei trije keamers foar trettjin minsken en in hûn. Njonken har mem Charity Clark, dy't by oaren yn de hûshâlding wurke en wasker wie, wenne hja dêr mei har broer Roosevelt Hunter en ferskillende muoikes en oare famyljeleden. Muoike Mahala waard duke neamd om't hja yn de hûshâlding de septer swaaide.
1950–1970
In soad tiid bestege hja oan it helpen fan oare minsken; se stifte de Mahalia Jackson Scholarship Foundation foar jonge minsken dy't leare woene. Fan it jild dat se fertsjinne iepene se in skientmesalon en in blommesaak, ek stiek se jild yn ûnreplik guod.
Mahalia's dea
Trije dagen letter wjerhellen de plechtichheden harren yn New Orleans. Op 'e nij wiene der tûzenen dy't Jackson in lêste hulde brochten. De boargemaster fan de stêd en de gûverneur fan Louisiana wiene oanwêzich en ek gospelsjongeres Bessie Griffin. Lou Rawls song "Just a Closer Walk With Thee". In roustaasje fan 24 limousines ried stadich de tsjerke foarby dêr't Mahalia as bern kaam en mei har sjongen begûn, de Mount Moriah Baptist Church, wêr lûdsprekkers opnames fan har spilen. Dêrnei gyng it nei it Providence Memorial Park yn Metairie, Louisiana, dêr't Mahalia lang om let begroeven waard.
Slach by Fontenoy (841)
200px|thumb|Obelisk ta betinking fan de Slach by Fontenoy De Slach by Fontenoy of ek wol de Slach by Fontenoy-en-Puisaye neamd, wie de beslissende slach yn de trije jier lang duorjende Karolingyske boargerkriich, dy't doe op syn hichtepunt wie. De slach waard fochten op 25 juny 841 by it plakje Fontenoy by Auxerre yn wat hjoed-de-dei de Frânske regio Boergonje is. De kriich gie oer ûnienichheid oer de erfenis fan de soannen fan keizer Loadewyk de Fromme fan it Karolingyske Ryk. Nettsjinsteande de ferdieling fan it Ryk troch Loadewyk de Fromme, bruts der kriich út tusken syn soannen. Fan de Slach, dy't nei alle gedachten grut yn oantallen wie, is net in soad skreaune wurk bewarre bleaun en in soad histoaryske boarnen wiene nei alle gedachten nei de kriich ferneatige. Dêrom bestiet der hjoed-de-dei rûzjen oer de grutte fan de legers en it tal slachtoffers. De Slach by Fontenoy betsjutte in grutte nederlaach foar kening Lotarius I fan Itaalje en syn omkesizzer Pepyn II fan Akwitaanje en in oerwinning fan Loadewyk de Dútser en Karel de Keale. Wylst strideraasjes noch troch giene, leine Loadewyk en Karel de Eed fan Straasburch ôf, dy't ta it Ferdrach fan Ferdun yn 843 late, dêr't it Ryk yn trije parten ferdield waard. Dat ferdrach hat in grutte ynfloed op it foarmjen fan it hjoeddeiske Jeropa hân.